શીર્ષક: એ વિદ્યાર્થિની જેમણે થાઇલૅન્ડની રાજાશાહીને પડકારી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
વિદ્યાર્થિની પાનૂસાયા

ઑગસ્ટમાં 21 વર્ષીય પાનૂસાયાએ થાઇલૅન્ડમાં એક મંચ પર ગભરાયેલા મને ભાષણ આપ્યું હતું પણ પછી તેમણે રાજાશાહીને જાહેરમાં ચેલેન્જ આપી દીધી હતી.

થાઇલૅન્ડની ટોચની યુનિવર્સિટીઓમાંથી એક યુનિવર્સિટીના સંખ્યાબંધ વિદ્યાર્થીઓના ઉત્સાહની વચ્ચે તેમણે 10 સૂત્રીય ઘોષણાપત્ર વાંચ્યું હતું. જેમાં રાજાશાહીમાં સુધારની વાત પણ કરી.

જોકે આ એક સ્તબ્ધ કરી દેનારું પગલું હતું. કેમ કે થાઇલૅન્ડવાસીઓને બાળપણથી જ રાજાશાહીને સ્વીકાર કરી તેનો આદર કરવાનું શિખડાવવામાં આવે છે.

વળી તેની વિરુદ્ધમાં બોલવાથી ભોગવવાં પડતાં પરિણામોની ભીતિ વિશે પણ ચેતવવામાં આવે છે.

અત્રે નોંધવું કે થાઇલૅન્ડમાં લોકશાહી તરફી દેખાવો થઈ રહ્યા છે અને પ્રદર્શનકર્તાઓ રાજાશાહીને પણ નિશાન બનાવી રહ્યા છે.

આથી અહીં કટોકટી જાહેર કરવી પડી છે. તથા લોકોના ભેગા મળવા પર પણ રોક લગાવાઈ છે.

હૉંગકૉંગની જેમ આ દેખાવોમાં મુખ્ય ચહેરા યુવા વિદ્યાર્થીઓ છે, પાનૂસાયા પણ તેમાંના જ એક છે.

'જીવન પહેલા જેવું નહીં રહેશે'

થાઇલૅન્ડમાં લોકશાહી તરફી દેખાવો દરમિયાન પ્રચલિત બનેલું 'થ્રિ ફિંગર સૅલ્યૂટ'

વિશ્વમાં કેટલાક દેશો એવા છે જેમાં રાજાશાહીના અનાદરને ગુનો ગણવામાં આવતો કાયદો અમલમાં છે. થાઇલૅન્ડ પણ તેમાં સામેલ છે. તેને 'લિઝ મૅજેસ્ટી લૉ' કહેવામાં આવે છે. જેમાં રાણી, રાજા કે તેમના વારસાદારનું અપમાન કરનારને 15 વર્ષ સુધીની જેલની સજા થઈ શકે છે.

પરંતુ છેલ્લા કેટલાક મહિનાઓથી લોકશાહી તરફી દેખાવોએ દેશમાં નવી લહેર ઊભી કરી છે અને પાનૂસાયા જેવા વિદ્યાર્થીઓ મક્કમપણે ભાગ લઈ રહ્યાં છે.

તેમણે બીબીસી ન્યૂઝની થાઇ સેવાને બાદમાં જણાવ્યું,"મને ખબર છે હવે મારું જીવન પહેલાં જેવું નહીં રહે."

પાનૂસાયાને થાઇલૅન્ડની રાજધાની બૅંગકોકમાં સંખ્યાબંધ લોકો ભેગા થયા હતા અને પ્રદર્શન હાથ ધરાયું હતું ત્યારે તેમને માત્ર 10 મિનિટ પહેલાં જ ઘોષણાપત્ર મળ્યું હતું. તે મળ્યાના 10 મિનિટ પછી તેને તેમણે જનતા સમક્ષ વાંચવાનું હતું. 

ઘોષણાપત્રમાં તેમણે ચૂંટણીની સંસ્થાઓ સમક્ષ રાજાશાહીને જવાબદાર ગણાવી અને રાજાશાહીના બજેટમાં કાપ મૂકવાનો પ્રસ્તાવ તથા રાજાશાહીને રાજકારણમાં દખલગીરી ન કરવા સહિતની બાબતો વાંચી હતી. આમ આ નિવેદને મોટાભાગના થાઇલૅન્ડવાસીઓને સ્તબ્ધ કરી દીધાં હતાં.

થાઇલૅન્ડમાં રાજા અને પ્રજા આમને-સામને શા માટે આવી ગયા છે?

"મને એ લોકોએ ઘોષણાપત્ર આપ્યું અને કહ્યું કે શું હું આ વાંચી શકું? મેં જોયું. મને લાગ્યું આ મજબૂત...